Diari Oficial de la Generalitat Valenciana


Sumari del DOGV 8195, del 21-12-2017 (2017/11628)

ACORD de 15 de desembre de 2017, del Consell, d'autorització d'ajusts de crèdits entre capítols i seccions.
-----------------------------------------------------------------------------------------------------------

### Dades del document

Número de DOGV
:   8195

Data del DOGV
:   21-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11290


Data del document
:   15-12-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 15 de desembre de 2017, del Consell, d'autorització d'ajusts de crèdits entre capítols i seccions. [2017/11517]  
El Decret llei 1/2009, de 20 de febrer, del Consell, va constituir i va dotar, entre altres, el Pla Especial de Suport a la Inversió Productiva en Municipis de la Comunitat Valenciana, per import de 9.271.268.553?.  
  
El Decret llei 3/2016, de 27 de maig, del Consell, pel qual es regula el procediment de liquidació del Pla Especial de Suport a la Inversió Productiva en Municipis de la Comunitat Valenciana, estableix en l'article 3: «els ajuntaments que hagen sol·licitat l'autorització de projectes amb càrrec al Pla Especial, n'haja estat aprovat o no el seu finançament amb càrrec a aquest, i les obres del qual consideren que no han d'executar-se, bé per causes sobrevingudes que ho impedisquen, per raons d'interés públic o per haver-se produït modificacions en la necessitat d'infraestructures en els municipis, podran sol·licitar-ne la substitució, per un altre o altres projectes, l'import total del qual no siga superior a aquell que substitueix, deduïdes, si és el cas, les obligacions econòmiques pagades o pendents de pagament amb càrrec al finançament del Pla Especial».  
Dins del termini ressenyat en l'esmentat decret llei i acompanyat dels documents que en ell és requerien l'Ajuntament de Gandia va sol·licitar la substitució de projectes, que, prèvia l'emissió del preceptiu informe de la conselleria competent per raó de la matèria, va ser autoritzada, procedint a la presentació de nous projectes, el finançament de la majoria dels quals ja ha estat aprovada, excepte un dels sol·licitats. Sobre aquest s'ha emès en data recent per la conselleria competent per raó de la matèria l'informe preceptiu de viabilitat, per la qual cosa procedeix l'autorització dels oportuns ajustos de crèdit, en el pressupost de l'agrupació de romanents.  
Per tot això i en virtut del que disposen els articles 21 i 23 de la Llei 14/2016, de 30 de desembre, de Pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 15 de desembre de 2017,  
  
  
  
ACORDA  
  
Primer  
La realització dels següents ajusts de crèdits, en el pressupost de l'agrupació de romanents, entre seccions, capítols i programes pressupostaris per un import global de 120.000,00 euros:  
  
MINORACIONS PRESSUPOST DE DESPESES  
  
20.01.00 612.60 6 PM915 Fons PIP 120.000,00  
 TOTAL 120.000,00  
  
  
  
INCREMENTS PRESSUPOST DE DESPESES  
  
16.01.01 311.10 7 XM003 Rehabilitació i reforma per a Casal Jove del Grau de Gandia 120.000,00  
 TOTAL 120.000,00  
  
  
Segon  
L'execució del projecte es realitzarà a càrrec del pressupost de l'Institut Valencià de la Joventut.  
  
València, 15 de desembre de 2017  
  
La consellera secretària,  
MÓNICA OLTRA JARQUE